सरकारी स्कूलों का होगा थर्ड पार्टी सर्वे
जयपुर| सरकारीस्कूलों की जमीनी हकीकत का पता लगाने के लिए सरकार अब इन स्कूलों का थर्ड पार्टी सर्वे कराएगी। सर्वे की रिपोर्ट के आधार पर स्कूलों में आधारभूत सुविधाएं मुहैया कराई जाएगी। मुख्यमंत्री वसुंधरा राजे ने शुक्रवार को स्कूल शिक्षा विभाग की समीक्षा की और शिक्षा अधिकारियों को स्कूलों में अध्यापकों तथा बच्चों के अनुपात के समानीकरण, नियुक्तियों, पदस्थापन तथा स्थानांनतरण के लिए समग्र एकीकृत नीति बनाने के निर्देश दिए। इस दौरान उन्होंने बजट घोषणा की प्रगति की रिपोर्ट की जानकारी ली। उन्होंने कहा कि जिन स्कूलों में विद्यार्थियों की संख्या 0 से 15 तक है और शिक्षा की गुणवत्ता प्रभावित है, वहां उनकी बेहतर शिक्षा के लिए उचित प्रबंध किए जाएं। सभी स्कूलों में टायलेट्स का उपयोग, पानी तथा बिजली की उपलब्धता सुनिश्चित करने के लिए स्कूल प्रबंधन समिति, जनप्रतिनिधियों स्थानीय ग्रामीणों तथा भामाशाहों का सहयोग लिया जाए। मुख्यमंत्री ने कस्तूरबा आवासीय विद्यालयों तथा शारदे कन्या छात्रावासों सहित सभी छात्रावासों में विद्यार्थियों के लिए मूलभूत आवश्यकताओं की उपलब्धता सुनिश्चित करने के निर्देश दिए। उन्होंने बजट घोषणाओं की अनुपालना में स्कूलों एवं छात्रावासों के भवन निर्माण कार्य शीघ्र पूरे करने को कहा। शिक्षा राज्य मंत्री वासुदेव देवनानी, मुख्य सचिव सीएस राजन, वित्त विभाग के प्रमुख सचिव पीएस मेहरा सहित अन्य अधिकारी उपस्थित थे।
awa_Deva hin_Deva